હિદાયત આ મિત્રતાનો સહારો લઈ દેશની રક્ષા માટે એક મોટો નિર્ણય લે છે. તે પોતાની દીકરી સહમત (આલિયા ભટ્ટ) માટે બ્રિગેડિયરના દીકરા ઈકબાલ (વિકી કૌશલ)નો હાથ માગે છે, જે આર્મી ઓફિસર છે. સહમત એક કાશ્મીરી છોકરી છે, જેને ખબર પણ નથી કે તેના પિતા પાકિસ્તાનમાં તેનું ભવિષ્ય નક્કી કરીને આવ્યા છે. જોકે દેશ માટે પરેશાન પિતાને જોઈને સહમત આ સંબંધ માટે હા પાડી દે છે. સહમત હવે પોતાના પિતા અને દેશ માટે પાકિસ્તાનમાં ભારતની આંખ અને કાન બનીને રહેવા તૈયાર છે.